EFL II lyga
EFL II lyga (angl. English Football League Two, pagal rėmėjus Sky Bet Football League Two) – Anglijos futbolo 4-oji pakopa ir trečiasis pagal stiprumą Anglijos futbolo lygos divizionas. Lygoje rungtyniauja 24 komandos, kurios sezono metu tarpusavyje sužaidžia po dvejas rungtynes. Sezono pabaigoje pirmas tris vietas užėmę klubai ir viena atkrintamųjų varžybų nugalėtoja (dalyvauja 4−7 vietas užėmusios komandos) patenka į aukštesnį divizioną − EFL I lygą. Jie yra pakeičiami pastarosios lygos paskutinias 4 vietas užėmusiais klubais. Šioje lygoje paskutines 2 vietas užėmę klubai iškrenta į žemesnį divizioną − Anglijos nacionalinę lygą, o jie yra pakeičiami pastarojo čempionato ir atkrintamųjų varžybų nugalėtojais (dalyvauja 2−5 vietas užėmusios komandos).